**Kiinan rautatiet** (kiin.  中国铁路总公司, pinyin: Zhōngguó Tiělù Zǒnggōngsī) on Kiinan valtiollinen rautatiekonserniyhtiö.  Maan matkustaja- ja rahtijunaliikenteestä vastaavan yhtiön kotipaikka on Peking. Tämän keväällä 2013 perustetun, Kiinan talousministeriön alaisen yrityksen edeltäjiä olivat Kiinan kansantasavallan rautatie- tai liikenneministeriöt (eri nimillä vuosina 1949–2013). Konserni on useine tytäryhtiöineen Kiinan suurimpia työllistäjiä.

Vuoden 2014 lopussa Kiinassa oli yhteensä noin 112 000 kilometriä rautatieverkkoa. Tämä oli maailman toiseksi pisin rataverkko Yhdysvaltain jälkeen. Suurnopeusjunille tarkoitettua rataa oli 16 000 kilometriä, eli Kiinassa on maailman laajin suurnopeusjunarataverkosto. Kiinan tavoitteena on ollut laajentaa suurnopeusjunaverkostoa huomattavasti lisää vuoteen 2020 mennessä, johon mennessä maa tavoittelee ainakin 25 000 kilometrin suurnopeusrataverkostoa. Vuonna 2014 yhtiön matkustajaliikenteen suorite oli 11 556 miljardia henkilökilometriä. Ihmiset matkustavat aiempaa pidempiä matkoja junalla Kiinassa; vuonna 2014 keskimääräiseksi junamatkan pituudeksi arvioitiin 570 kilometriä.

Kiinan rataverkkoa laajennetaan ja kunnostetaan laajamittaisesti koko ajan. Esimerkiksi vuonna 2014 rataverkoston budjetti oli 116 miljardia Yhdysvaltain dollaria. Konsernin radanrakennusurakoista vastaava tytäryhtiö osallistuu ratahankkeisiin myös ulkomailla, ja on maailman kolmanneksi tai neljänneksi suurin rakennusyhtiö.

Yrityksen alaisuudessa toimii useita tytäryhtiötä, johon kuuluu muun muassa 18 alueellista rautatieyhtiötä (Harbin, Shenyang, Peking, Taiyuan, Hohhot, Zhengzhou, Wuhan, Xi’an, Jinan, Shanghai, Nanchang,  Kanton (Guangzhou), Nanning, Chengdu, Kunming, Lanzhou, Urumqi, Qinghai-Tiibet) sekä Kiinan kontti-, erityisrahti- ja pikajunaliikennettä hoitavat rautatieyhtiöt.

Vuoden 2021 lopussa Kiinan rautatieverkko oli yli 150 000 km pitkä. Siitä suurnopeusjunille tarkoitetun radan osuus oli noin 40 000 kilometriä. Rautateiden rakentaminen jatkuu, suunnitelmana on saada vuoteen 2035 mennessä suurnopeusjunien rautatieverkko 70 000 kilometrin pituiseksi. Vuonna 2021 rakennettiin noin 4 200 kilometriä rautateitä, mihin käytettiin noin 118 miljardia Yhdysvaltain dollaria.

Myös suurnopeusjunien rakentamista kehitetään. Kiinassa on saatu valmiiksi heinäkuussa 2021 maailman nopein juna, jonka huippunopeus on 600 km tunnissa. Se toimii maglev-tekniikalla, mikä merkitsee sitä, että juna leijuu radan yllä magneettisesti koskematta siihen. Junaa on suunniteltu Peking - Shanghai -reitille, mutta vielä ei ole tiedossa, milloin juna otetaan käyttöön. 

* Pekingin eteläinen rautatieasema.Pekingin eteläinen rautatieasema.
* Shanghain Hongqiaon rautatieaseman odotushalli.Shanghain Hongqiaon rautatieaseman odotushalli.
* Kiinan uudempaa sähköveturisukupolvea edustava SS9G.Kiinan uudempaa sähköveturisukupolvea edustava SS9G.
* CRH5A-tyypin suurnopeusjuna. CRH5A-tyypin suurnopeusjuna.

Lähteet
-------

1. 1 2  Company Overview of China Railway Corporation Bloomberg Business, bloomberg.com. Viitattu 1.7.2015. (englanniksi)
2. ↑  China's railway revenue down 4.65 pct in 2014  17.5.2015. shanghaidaily.com. Viitattu 1.7.2015. (englanniksi)
3. 1 2 3  2014年我国铁路营业里程突破11.2万公里 qianzhan.com. Viitattu 1.7.2015. (kiinaksi)
4. 1 2  Corporate Introduction China Railway Group Limited (China Railway), crecg.com.  Arkistoitu 13.9.2015. Viitattu 1.7.2015. (englanniksi)
5. ↑  China High-Speed Rail Juggernaut, while Most of US Stands By and Waves -- But Not Elon Musk (Part 1)  17.7.2014. forbes.com. Viitattu 2.7.2015. (englanniksi)
6. ↑  2014年1-12月国家铁路主要指标完成情况 (vuoden 2014 tunnuslukuja)  20.1.2015. china-railway.com.cn. Viitattu 1.7.2015. (kiinaksi)
7. ↑  Passenger Rail Transport in China: Market Research Report (maksullisen markkinatutkimusraportin julkinen ote)  12/2014. ibisworld.com.  Arkistoitu 2.7.2015. Viitattu 1.7.2015. (englanniksi)
8. ↑  China Railways 2014 rail budget raised to $116bn  11.4.2014. totalrail.org.  Arkistoitu 2.7.2015. Viitattu 1.7.2015. (englanniksi)
9. ↑  China to invest $100 billion in new rail lines this year reuters.com.  Arkistoitu 2.7.2015. Viitattu 1.7.2015. (englanniksi)
10. ↑  中国铁路总公司组织机构 (Kiinan rautateiden organisaatiosta)  29.12.2014. china-railway.com.cn. Viitattu 2.7.2015. (kiinaksi)
11. ↑  China to complete world’s first railway loop around a desert in Xinjiang *Global Times*.  15.6.2022. Viitattu 20.6.2022.
12. ↑  Past, present and future: The evolution of China's incredible high-speed rail network *CNN*.  9.2.2022. Viitattu 20.6.2022.
13. ↑  China Railway to build 3,300-kilometer long new rail tracks in 2022 *Global Times*.  4.1.2022. Viitattu 20.6.2022.
14. ↑  China unveils 600 kph maglev train - state media *Reuters*.  20.7.2021. Viitattu 12.7.2022.

Aiheesta muualla
----------------

* Kuvia tai muita tiedostoja aiheesta **Kiinan rautatieliikenne** Wikimedia Commonsissa

* China Railway Map (englanniksi) (travelchinaguide.com)
* Research and Markets: China Rail Transit Air-Conditioner Industry Report 2015 (mm. CR:n veturikalustosta) (englanniksi) (finance.yahoo.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: [[ Artikkelin kiinankielinen versio: mm. yrityshistoriaa.]]